Der er sikkert ligeså mange grunde til, at du søger om optagelse i Ordenen, som der er frimurerbrødre. Mange søger broderskabet, dvs. det fællesskab, der over tid kan udvikle sig til livslange venskaber. Mange søger Ordenen og frimureriet som modvægt til en fortravlet hverdag, fordi der bag logens port findes dels et andet tempo, dels et fokus på de ting i tilværelsen, som åbner op for reflektion og fordybelse. Og atter mange søger Ordenen for at lære sig selv bedre at kende og arbejde med deres personlige udvikling med henblik på at blive et bedre menneske.